ΓΡΑΠΤΗ ΕΡΩΤΗΣΗ P-1442/02

υποβολή: Dorette Corbey (PSE) προς την Επιτροπή

(15 Μαΐου 2002)

Θέμα: Γερμανικός σταθμός αιολικής ενέργειας κοντά στο Bellingwolde

Τον Οκτώβριο του 1998, ορισμένοι κάτοικοι του ολλανδικού δήμου του Bellingwolde πληροφορήθηκαν την ύπαρξη σχεδίου εγκατάστασης επί του γερμανικού εδάφους και σε απόσταση 200 μέτρων από τα σύνορα (περίπου δε 300 μέτρα από τις πιο κοντινές κατοικίες) σταθμού αιολικής ενέργειας με 22 ανεμογεννήτριες ύψους 132 μέτρων και ανώτατης ισχύος 1,5 μεγαβάτ. Τελικά, μετά από τις εγερθείσες διαμαρτυρίες, το Σεπτέμβριο του 2001 εγκαταστάθηκαν 17 ανεμογεννήτριες ύψους 135 μέτρων και ανωτάτης ισχύος 1,8 μεγαβάτ, σε απόσταση 367 μέτρων από τα σύνορα. Ο εν λόγω σταθμός αιολικής ενέργειας αποτελεί για τους κατοίκους πηγή οχλήσεων, δεδομένου ότι οι ανεμογεννήτριες είναι θορυβώδεις, προβάλλουν σκιές, εμποδίζουν τη θέα, προκαλούν κραδασμούς του εδάφους και ηλεκτρομαγνητικές διαταράξεις,ποβαθμίζουν την αξία των ακινήτων καιπονομεύουν την ποιότητα ζωής.

Το εν λόγω σχέδιο μπορεί να προκαλέσει σημαντικές ζημίες στο περιβάλλον. Ως εκ τούτου, απαιτείται η εκπόνηση δελτίου περιβαλλοντικών επιπτώσεων προκειμένου να χορηγηθεί άδεια κατασκευής.

1. Μπορεί να αναφέρει η Επιτροπή εάν το σχέδιο αυτό συμβιβάζεται ή όχι με τη σχετική κοινοτική νομοθεσία, ειδικότερα δε με την ευρωπαϊκή οδηγία για τα πτηνά (79/409/ΕΟΚ(1)) και την οδηγία για τους βιοτόπους (92/43/ΕΟΚ(2))·

2. Μπορεί να αναφέρει η Επιτροπή εάν εκπονήθηκε δελτίο περιβαλλοντικών επιπτώσεων πρινλοποιηθεί το ως άνω σχέδιο, σύμφωνα με την οδηγία 85/337/ΕΟΚ(3) και σε ποια αποτελέσματα κατέληξε·

3. Εάν δεν εκπονήθηκε δελτίο περιβαλλοντικών επιπτώσεων, δεν συμμερίζεται η Επιτροπή την άποψη ότι πρόκειται για περίπτωση μη τήρησης της κοινοτικής νομοθεσίας που θα δικαιολογούσε εκ μέρους της την ανάληψη σχετικής δράσης·

(1) ΕΕ L 103 της 25.4.1979, σελ. 1.

(2) ΕΕ L 206 της 22.7.1992, σελ. 7.

(3) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(11 Ιουνίου 2002)

1. Από τα συνοπτικά στοιχεία πουπέβαλε το Αξιότιμο Μέλος του Κοινοβουλίου σχετικά με αιολικό πάρκο στη Γερμανία, κοντά στην ολλανδική κοινότητα του Bellingwolde, η Επιτροπή δεν διακρίνει δυνατότητες εφαρμογής, στην προκειμένη περίπτωση, είτε της περί πτηνών Οδηγίας (Οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών), είτε της Οδηγίας για τα ενδιαιτήματα (Οδηγία 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας).

2. Επιπλέον, δεν φαίνεται ναπάρχουν στοιχεία που ναποδηλώνουν, καθόσον αφορά την Επιτροπή, ότι το έργο του αιολικού πάρκου ενδέχεται ναπόκειται στην Οδηγία 85/337/ΕΟΚ της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997(1).

3. Με βάση τις πληροφορίες που κατέθεσε το Αξιότιμο Μέλος του Κοινοβουλίου, η Επιτροπή αδυνατεί να εκτιμήσει κατά πόσον πρόκειται για μη συμμόρφωση με την κοινοτική νομοθεσία. Η Επιτροπή θα εξετάσει τις τυχόν συμπληρωματικές πληροφορίες που το Αξιότιμο Μέλος του Κοινοβουλίου θα κατέθετε στο πλαίσιο αυτό.

(1) ΕΕ L 73 της 14.3.1997.